સારાંશ માટે દસ્તાવેજ: અવિધાએ બીબીસીને જણાવ્યું, "સોમવારની સાંજે આશરે આઠ વાગ્યા હશે. હું બજાર જઈ રહી હતી ત્યારે જ રિક્ષામાં બેઠેલી એક વ્યક્તિએ મારા પર ફુગ્ગો ફેંક્યો અને મારું ટી-શર્ટ પલળી ગયું."

અવિધા ભાગીને રૂમમાં પરત ફર્યા અને ટી-શર્ટ જોયું તો તેના પર વીર્ય જેવા સફેદ- પીળા રંગના ચીકણા ધબ્બા લાગેલા હતા જેમાંથી દુર્ગંધ આવી રહી હતી. 

તમને આ પણ વાંચવું ગમશે

તેમણે તુરંત કપડા બદલ્યા અને ટી-શર્ટને બાથરૂમના ખુણામાં મૂકી દીધું. તેમના મનમાં ધૃણા અને નફરત જાગી. 

તેમણે કહ્યું, "લોકો પૂછી રહ્યા છે કે મને કેવી રીતે ખબર કે તે વીર્ય છે. હું એ દાવો નથી કરતી કે તે વીર્ય હતું પણ મને તેવું લાગ્યું. આમ પણ વાત એ નથી કે તે વીર્ય હતું કે નહીં, વાત એ છે કે કોઈ મારા પર જબરદસ્તીથી કંઈ પણ કેવી રીતે ફેંકી શકે?"

'હદ પાર થઈ ગઈ'

તેઓ આગળ પૂછે છે, "કોઈ મારી મરજી વગર મારા પર પાણી પણ શા માટે ફેંકશે? કોઈ અજાણી વ્યક્તિ ઑફિસ જતા સમયે મારા પર પાણી નાખી મને પલાળશે શા માટે? તેમને આ હક કોણે આપ્યો?"

અવિધા આ જ રીતે ગુસ્સામાં એક બાદ એક સવાલ કરે છે અને તેમના સવાલ વિચારવા પર મજબૂર કરે છે. 

સવાલો બાદ અવિધાએ ફરી વાત શરૂ કરી. તેમણે કહ્યું, "હોળીના નામે સમગ્ર ભારતમાં છોકરીઓ સાથે છેડતી અને દુર્વ્યવ્હાર થાય છે. હું કોલકાતાથી છું અને ત્યાં પણ આ પ્રકારની ઘટનાઓ મેં ખૂબ જોઈ છે પરંતુ દિલ્હીમાં તો હદ પાર થઈ ગઈ."

હોળીના અવસર પર 'બુરા ન માનો હોલી હૈ, યે બચ્ચો કી ટોલી હૈ' જેવી લાઇનનો ઉપયોગ રંગ લગાવવા માટે કરવામાં આવે છે. પરંતુ સવાલ એ છે કે શું હોળીના બહાને તમે કોઈની સાથે કંઈ પણ કરશો અને તે ખોટું નહીં લગાડે?

અવિધા પહેલાં તેમની જ કૉલેજની એક વિદ્યાર્થિનીએ પણ દિલ્હીની અમર કૉલોનીમાં પોતાની સાથે ઘટેલી આ પ્રકારની ઘટનાનો ઉલ્લેખ ઇન્સ્ટાગ્રામ પર કર્યો હતો. 

તોલિનો ચિશી નામની વિદ્યાર્થિની ભારતના ઉત્તર-પૂર્વી રાજ્ય આસામની રહેવાસી છે. તેમનું કહેવું છે કે તેમના પર પણ વીર્યથી ભરેલો ફુગ્ગો ફેંકવામાં આવ્યો હતો. 

સોશિયલ મીડિયામાં તેમની પોસ્ટ અંગે ખૂબ ચર્ચા થઈ. ઘણાં લોકોએ તેમની સાથે થયેલા આ દુર્વ્યવ્હાર અંગે રોષ વ્યક્ત કર્યો.

તો ઘણાં લોકોએ તેમના પર હિંદુ પરંપરાઓને બદનામ કરવાનો આરોપ પણ લગાવ્યો. 

'હોળી પસંદ છે પણ આ રીતે નહીં'

આ આરોપોના જવાબમાં ઝોયા કહે છે, "મને હોળી ખૂબ પસંદ છે પરંતુ તેનો મતલબ એવો નથી કે હોળીના બહાને કોઈ વ્યક્તિ મારી સાથે ગમે તે આવીને કરી જાય."

ઝોયા દિલ્હી યુનિવર્સિટીની કમલા...\nદસ્તાવેજની સમાન ભાષામાં સારાંશ:
દિલ્હીની લેડી શ્રીરામ કૉલેજ (એલએસઆર)માં ભણતી વિદ્યાર્થિની અવિધા ખૂબ ગુસ્સામાં છે. તેમનું કહેવું છે કે કોઈએ હોળીના બહાને તેમના પર વીર્યથી ભરેલો ફુગ્ગો ફેંકયો હતો.